Che sy katu niko Bonifacia Dávalos, onaseva’ekue el 14 de májo, 1916 ramo, Jutýpe; omboty ramoite hína 95 áño ha péina hesãi gueteri, oiko che ndive; napépe orambihína che ypyetépe. Ha’e la isy Candelaria Dávalos ha itúva Basilio (Livé) Esquivel. Mama ndoikuaajepéi la isýpe pórke opyta tyre’ỹ imichĩetépe, ha itúvape katu oikuaava’ekue oreko rire 50 áño ma, papa ndive oho ramo guare ikuaávo Gral. Artigas pyéulope, ore oretuichapa riréma. Chupe omongakuaa itia Pablina Dávalos. La ijaguéla ndaje ko rresidénta raka’e, ha onase “Ajos” pyéulope; ha’e ndaje ko oreko ramo guare 11 áño oike la kuña pandíllape ha osẽ oipykúi tape, odihpara kambakuéragui, pe táva Paraguay ho’a rire ipopekuéra 1869 pe, enero oikévo. Oho ndaje hikuái oguãhẽ Villarrica pe ha upépe okyhyjéva kambágui mante avei ojuhu. Ohasa oho oguãhẽ Ka’asapápe ha oje’e chupekuéra: ápe nda’ipóri segurida, oje’e oguahẽtaha avei ápe lo kamba. Umíva umi rresidénta jeko omanoseve voi oheja rangue la kambakuéra oñembosarái hesekuera. Upéma ramo, py nandi, ao sorokuemimi reheve, ha itarovapapotáma rupi vare’águi, ohasa oho oguãhẽ hikuái Jutýpe, ha upépe ae ojuhu py’aguapy.